JUMAL KÕNELEB
Tere jälle!
Viimati rääkisime päris keerulisel teemal.
Nii mõnegi jaoks võivad võlad olla valus teema.
Me elame ühiskonnas ja maailmas, kus võetakse laenu üle oma võimete.
Kui oled sellises olukorras, on see tõesti raske asi.
Just nendes valusates asjades vajame me Jumala abi.
Oleme märganud, et just neis näeme Jumala suurust.
Tema suudab aidata keda tahes, kui tahes raskes olukorras.
Rääkisime viimati Joosepi eluloost ja kuidas Jumal võib aidata.
Isegi siis, kui oled müüdud orjaks.
Ta võib üles tõsta ja lasta saada edukaks,
aidata, et ka selles olukorras võib tulla õitseng ja edasiminek.
Joosep pääseski edasi. Orjaseisusest vangiseisusesse.
Vau! Just nii on see ka meie eludes.
Vahel tundub, et pole mingit edasiminekut.
Kas see on siis mingi edasiminek?
Just siis on tähtis mitte alla anda
ja hoida pilk Issandal ning lugeda Joosepi lugu lõpuni.
Selle loo lõpp on ju vägev. Ta sai pea maailma parima ameti.
Mitte päris maailma,
aga tema sai Egiptuses võimupositsioonilt teisele kohale.
Ei tasu kunagi alla anda.
Piibel on täis usku ja lootust meie kõikide jaoks.
Ka sinu jaoks, kui liigsed võlad on sinu probleem.
Me ei taha lisada sulle mingeid koormaid.
Vastupidi, tahame kuulutada ka sulle,
et Jumal suudab aidata.
Tahame kuulutada kogu Soomele võlakeerisest väljapääsu.
Soomes võetakse võlgu miljoni euro jagu tunnis.
See pole kellelegi kasulik, aga Jumalal on olemas teine tee.
Jumala õnnistus on suurem.
Jumala õnnistus võib tõsta sind ja mind sellest kõrgemale.
Võime elada võlgadeta. Tahame kuulutada seda sinu ellu.
Meie elu läheb selles suunas, kui me järgime Teda.
Loen 5. Moosese raamatust 15:6:
"Sest Issand, su Jumal, õnnistab sind."
See on üks oluline teadmine, et Ta tahab õnnistada.
Ta tahab konkreetselt õnnistada. Tahab õnnistada mind,
et ma ei pea hädaolukorras toetuma laenamisele.
Ma võin seista selle sõna peal ja öelda Issandale:
"Sa oled kirjutanud siin, et Sa õnnistad mind!"
Ma seisan selle sõna peal ja usaldan seda, et Ta on minuga
ja hoolitseb minu eest nii, et ma ei pea võtma laenu.
"Sest Issand, su Jumal,
õnnistab sind, nagu ta sulle on öelnud;
ja sa võid laenata paljudele rahvastele,
sa ise aga ei tarvitse laenata,
ja sa valitsed paljude rahvaste üle,
aga nemad ei valitse sinu üle."
5. Moosese 28:12:
"Issand avab sulle.." Kas usume seda?
- Usun. - Me usume seda!
"Issand avab sulle (mulle) oma rikkaliku varaaida, taeva,
andes su maale vihma õigel ajal.."
Just siis, kui ma seda vajan!
"..ja õnnistades kõiki su kätetöid."
Ta tahab õnnistada meid!
Ta tahab teha head ja aidata.
" Ja sina võid laenu anda paljudele rahvastele,
aga sa ise ei tarvitse laenata."
Imeline sõnum!
See tähendab ka seda, et kui oleme võtnud laenu,
nagu enamus soomlasi on teinud,
ja mitmeil on makseraskused,
siis keset seda häda ja keset neid raskusi,
võime tulla sellise Taevaisa juurde ja näidata Talle oma olukorda.
Võime paluda Temalt abi, loota ja uskuda sellesse,
et nüüd tuleb muutus. Tema sekkub asjadesse.
Ta hakkab midagi tegema selle olukorra muutmiseks.
Ta hakkab mõjutama asju nii, et ma pääsen sellest välja.
Ta annab mulle tarkust, Ta annab mulle nõu ja tööd.
Ta aitab mind nii, et ma pääsen siit edasi.
Meie elu on konkreetselt täis imesid, sõna otseses mõttes.
Eelmisel nädalal nägime taas toidu osas imet.
Saime nii palju toitu, et ei mahtunu külmkappi äragi.
Kui Jumal hakkas meid sel teemal õpetama,
pidime, nagu viimati rääkisime, alustama algusest.
Minu osas ei tähendanud algus üldsegi rahasummasid kontol.
See ei tähendanud rahakotti, vaid minu südamehoiakut.
Jumal alustas tööd sisemusest.
Taevariik on seespidiselt meie sees ja Jumal alustas minu suhtumisest.
Ta hakkas õpetama ja kinnitama, et Tal on sellest väljapääsutee.
"Jan, Ma suuda sind aidata!" Pidin esmalt vaatama enda sisse.
Märkasin, et mul oli väga palju muresid ja hirme.
Pidin nendega tegelema koos Jumalaga.
Mul oli ka vale suhtumine. Ootasin kiireid lahendusi kõiges.
Miljonid kukuvad sülle ja kogu ehitus toimub ühe päevaga.
Jumal aga ütles: "Ei. Me ehitame kooli kivihaaval.
Teeme seda korralikult. Sa saad esmalt viis õpilast.
Kui oled selles ustav, siis võime ehitada edasi."
See on teine asi, millest me täna räägimegi.
Kui Jumal sekkub meie ellu, täpselt nagu oli ka Joosepi elus,
siis see nõuab meilt ustavust ja kannatlikkust.
Joosep on meie jaoks julgustav eeskuju.
Kuigi Ta oli ori ja pärast seda sattus veel vangi,
siis kõikjal, kus ta oli, orjaseisuses või vangina,
andis ta alati endast parima. Ta oli valmis teenima
ja tegema seda tööd, mida tal teha paluti.
Nii hästi kui võimalik.
Ka see on olnud minu jaoks keeruline asi.
Kui alustasime kooli rajamist, nutsin ma Jumala ees:
"Ma pole mingi direktor, mul pole isegi õpetajapabereid,
kuidas ma sellega hakkama saan?" Issand vastas: "Sammhaaval.
Me teeme seda ühe asja haaval. Ole ustav ja tee üks asi korraga."
See ei olnud alati tore.
Aja jooksul olen õppinud väärtustama meie töötajate juures
just seda omadust - ustavust.
Ustavus tähendab, et teeme kõike tundlikult,
nii hästi, kui oskame, vastutustundlikult ja virisemata.
See pole alati lihtne.
"Issand, mul on ainult see üks pisike klass.
Miks mul ei võiks olla suurem?"
Südames ma siiski teadsin, et esmalt tuleb seda teha hästi.
Selles peitub Jumala arm. Tagantjärele tean kooli osas,
et kui oleksime alustanud terve põhikooliosaga
ja meil oleks olnud 50 õpilast ja kõik klassikomplektid täis,
siis see oleks olnud üle jõu
ja ma oleksin ilmselt alla andnud või põlenud läbi.
Tagantjärele näen, et see aeglane edenemine,
hästi ja üks samm korraga, on olnud tohutu õnnistus.
Kui Jumal sekkub su ellu, siis ära häbene algusest alustada.
Kui Jumal hakkab peale vundamendi ehitamisest,
siis ta ehitab midagi sellist, mis jääb ka püsima.
Ma pean samuti ütlema, et kui leidsime imelise saladuse,
et Issanda õnnistus on meie kohal ja Ta tõesti tahab aidata
ning tuua õnnistust ja õnnistada meid,
siis ma läksin panganõustaja jutule.
Ka see on tarkus, kui otsid abi.
On hea näidata ette võlad ja arved mõnele nõustajale.
On hea näidata kellelegi probleeme ja näidata oma paberimajandust.
On tark näidata asju ja paluda abi, kui ei tea mida tegema peaks.
Läksin panganõustaja juurde ja mul oli väga häbi.
Ta ju näeb minu kontot ja ma teadsin, mis seal toimub.
Ta näeb mu 10-euroseid ülekandeid ühelt kontolt teisele.
Aga ma ütlesin endale, et olen õnnistatud, Jeesuse nimel,
ja me läheme edasi.
Rääkisin pensionifondidest ja investeerimisest.
Arutlesime, kuidas targalt varaga ümber käia,
kuigi teadsin, et ta näeb ja imestab,
mis varadest on sellise tühja konto puhul juttu.
Aga Jeesuse nimes me oleme õnnistatud.
Iga kord ma õppisin midagi uut. Tegin taas ühe väikese sammu.
Kogu aeg me oleme ehitanud ja liikunud edasi. - Nii on.
Praegu on tõesti olukord, kus meie töös tekib ka kasum.
Me ei ole enam kahjumis. - Tõsi.
Mõelda vaid.
Kahjumist kasumisse.
Issandaga koos on eesmärk liikuda alati kahjumist kasumisse.
Kui me oleme kahjumis, siis esmalt püüame saada nulli
ja kui jõuame kuidagi sinna, siis liigume edasi kasumi poole.
Kui on kasvõi üks euro kasumit, siis oleme juba võidumehed.
Isegi nullis olemine on juba päris suur võit.
Ka see, kui kahjumiosa väheneb, on juba võit iseenesest.
Aga me räägime sageli ja tahame ka täna meelde tuletada,
et kõik algab meie suhtest Jumalaga.
Samamoodi nagu Jumal viis oma rahva orjusest kõrbe.
Miks Ta seda tegi? Et õpetada neid Teda usaldama.
Et nad toetuksid Temale enne, kui nad pääsevad tõotatud maale.
Me näeme, et Jumal tahtis ja viiski nad ülikülluse juurde.
Aga esmalt tuli neil juurduda Jumalasse
ja toetuda Temale ning usaldada Teda.
Seda pidime ka meie tegema oma majandusküsimustes.
Esmalt otsima Jumala tahet, lootma Tema peale.
Ta lubab, et kui paneme tema esikohale,
otsime esmalt Tema tahet ja Tema kuningriiki,
siis antakse meile ka kõike muud.
Ma pidin seisma sellise kirjakoha ees:
Luuka evangeelium 16:10
"Kes on ustav pisimas, see on ustav ka paljus,"
Ma mäletan veel tunnet, kui lugesin seda kirjakohta..
"..ja kes on ülekohtune pisimas, see on ülekohtune ka paljus."
Olime kord välismaal külastamas ühte kristlikku kooli,
mis oli tohutult suur ja rajanud mitmeid filiaale.
Neil oli sadu õpilasi. Mul oli ainult kolmekümne ringis.
Mäletan, kuidas ma hotellitoas ohkasin ja ütlesin Issandale:
"Kas meil ei peaks olema ka selline ja meil on hoopis nii pisike osa?"
Issand rääkis mu südame vastu: "Jan, mis on olulisem?
Kas kolmkümmend õpilast, kellel läheb hästi
ja teil on koolis hea atmosfäär,
sa tunned kõiki õpilasi, sul on nendega isiklik suhe,
sa suudad vastutada ja nende eest hoolitseda
või tahad, et sul on 3000 õpilast, kellest sa ei tunne kolmandikkugi?"
Ma nõustusin. See oli tõesti tarkus.
See on tõesti fakt, et kui oskame käia ümber
viie või kümne euroga - sellega, mis meil on parasjagu.
Oleme sellega vastutustundlikud ning otsime abi.
Kui teeme sammu korraga, siis Jumal viib edasi.
1. Moosese raamat 39:2: "Aga Issand oli Joosepiga
ja tema oli mees, kellel kõik asjad korda läksid;"
Laiendatud piiblitõlge ütleb:
"Kuigi ta oli ori, oli ta edukas - mees, kelle elus oli õitseng."
Sellel pole vahet,
kas me koolis on kolm tuhat õpilast.
Pole vahet. Võime olla edukad ja kogeda õitsengut ka orjana.
See tähendab seda, et võime alustada juba praegu.
Just sealt, kus me oleme. Oma kodust võime alustada.
Võin mõelda, mille üle võin võtta vastutuse oma kodus.
Võibolla alustan oma toa koristamisest või pesupesemisest.
Võin oma pesu pesta nii hästi, et mu ema imestab selle üle.
Võin teha oma kodus midagi nii hästi, kui võimalik.
Kui mul on vaevu liikuv autoromu,
siis ma pesen ja korrastan selle ja hoolitsen selle auto eest hästi.
Markuse evangeelium 9:34 on mind puudutanud kirjakoht.
"Nemad aga jäid vait,
sest nad olid teel omavahel arutanud, kes on suurim."
Kas Peetrus või Johannes? Ei, see on Jaakobus.
Kes on suurem? Mis Jeesus ütleb? Kes meist see on?
Kes on meist kõige tähtsam? Jeesus istus maha,
kutsus need kaksteist ja ütles neile:
"Kui keegi tahab olla esimene.."
Kui tahan olla juht ja liider, mida Jeesus siis soovitab?
"Kui keegi tahab olla esimene,
siis ta olgu viimane ja kõikide teenija!"
See on Tema nõuanne. Aidata teisi, olla kõige viimane.
Olla kõikide teiste teenija. Olla selles viimases ustav.
Pesta kooli kempsupotte ja pühkida pori põrandalt.
Koristada ja teha elementaarseid asju.
Kas tead, miks see on tähtis?
Kui see vastutus kasvab, kui sulle antakse suur tööülesanne,
siis ei muutu ju tegelikult midagi. See, mida ma tegin alguses -
korraldasin ja arvutasin meie oma pere raamatupidamist,
siis nüüd teen täpselt sama asja - ainult numbrid on suuremad.
Lihtsalt inimesi on rohkem, aga töö ise on täpselt sama.
See on ikka vastutuse võtmine, korraldamine ja hästi tegemine.
See on ikka sama sõbralik olemine argipäeva keskel.
Täpselt nagu olen lahke abikaasaga, nii olen nüüd rohkemate inimestega.
See osa ei muutu. Nagu kirjakoht ütlebki:
"Kes pisku üle on ustav, on ustav ka palju üle."
Me ei pea masenduma, kui meil pole midagi,
kui meil pole tööd ega sõpru. Ei, Jeesuse nimel!
Mul on see katus pea kohal ja ma alustangi sellest.
Ma loon selles asja korda ja veedan aega koos Issandaga.
Õpin Teda tundma, loen Piiblit, olen Temaga koos.
Tema kasvatab, õnnistab ja viib mind edasi.
See on sama töö, seesama ustavus kogu aeg.
See on väga julgustav sõnum. - On.
See pole lootusetuse sõnum, vaid on julgustav sõnum.
Matteuse evangeeliumis 25:21 öeldakse nii:
"Tubli, sa hea ja ustav sulane,
oled olnud ustav pisku üle, ma panen su palju üle."
Kui Issand näeb ustavust, siis Ta annab meile rohkem.
Nagu Joy ütles, võibolla pead võtma vastutuse oma kodu eest.
Võibolla pead hakkama vastutama oma auto eest.
Mina pidin võtma vastutuse ja hoolitsema viie õpilase eest.
Algus võib tunduda väike, aga selle käigus õpib päris palju.
Kui Jumal näeb ustavust, siis Ta annab rohkem.
See on loomulik asi ka meile tööandjatena.
Kui me palkame uue õpetaja,
siis me ei anna talle kohe tohutu suurt vastutust ja koormust.
Vaatame kõigepealt, mida ta suudab
ja kui näeme, et ta on kiire õppija ja ustav oma töö tegemises,
siis me anname talle vastutusalasid juurde.
See on loomulik. Nii me peamegi tegema.
Jumal tegutseb täpselt samamoodi. seetõttu see ongi julgustav sõnum.
Kui teeme väikesi samme ja oleme ustavad väikestes asjades,
siis viib Jumal meid kindlasti edasi.
Teiseks see ei tähenda tõesti vaid ustavust vaimsetes asjades.
Mitte ainult palvetamise ja koguduses teenimise osas.
Peame mõistma - kõik meie elus on Jumala teenimine.
Olgu see koristamine või mähkmete vahetamine.
Abikaasaks olemine või mis iganes muu asi.
Ka need nõuavad palju tööd. - Olen nõus.
Laste eest hoolitsemine, õues lume koristamine -
neid asju on piisavalt, milles ustavust saab harjutada.
Kogu aeg ja igal päeval pannakse kannatlikkus proovile.
Kannatlikkus on teisiti öeldes pikameelsus.
Piiblis on mitmeid isikuid, kes on alustanud nullist
ja ikkagi pääsenud edasi. Üks neist on Taaniel.
Halleluuja. Nii on.
Ka see on väga julgustav sest temagi oli viletsas olukorras.
Iisrael oli sattunud pagendusse ja kõik oli läinud halvasti.
Kõik läks halvasti - Seda nende oma süü tõttu.
Jeruusalemma müürid on maha kistud,
nende linn on maha põletatud.
Nad on viidud vangi. - Milline kohutav olukord!
Me võime kujutleda, kui hirmul nad olid selle üle,
mida teeb neile kuningas Nebukadnetsar.
Võib ju juhtuda mida iganes.
Ja siis tuleb Nebukadnetsari teener Taanielile ja ta sõpradele järele.
Mis nüüd juhtub?
Loeme Taanieli raamatu 1. peatüki 3. salmist:
"Ja kuningas käskis Aspenast, ülemteenrit,
et ta tooks Iisraeli lastest,
niihästi kuninglikust soost kui suursuguste hulgast,
noori mehi, kellel ei oleks ühtegi kehalist viga
ja kes oleksid ilusa välimusega,
kes oleksid taibukad kõigis teadustes,
targad ja arusaajad,
ja kes oleksid kõlblikud teenima kuningakojas."
Nii et Taaniel pääseb ikkagi kuningat teenima.
Seda on Taanieli raamatut edasi lugedes tore märgata.
Salmist 9 loeme jälle:
"Ja Jumal laskis Taanielil leida heldust ja armu ülemteenri ees."
Halleluuja!
Näeme siin, et Taaniel hoidis Issandast kinni.
Ta hoidis kinni sellest, et Issand on tema jaoks esikohal
ning ta palvetas igal päeval ja püsis Issandale ustavana.
Kuigi ta sattus tõsiselt suurte raskuste sisse.
Ta visati ju palvetamise pärast lausa lõvide koopasse.
Ometi ta püsis ustavana ja Issand päästis ta ära.
Lõpuks pääses ka tema peaministri ametisse.
Ka see julgustab meid püsima väikestes asjades ustavana.
Pole midagi, kui ei lähegi nii kiiresti, kui oleme mõelnud.
Issand viib meid edasi.
Kui rääkida ustavusest,
siis see on eelkõige Jumalale ustav olemine.
Meie pidime alustama esmalt oma suhtest Jumalaga.
See on alati lähtekoht. Ma pean alati selle juurde naasma.
Raskuste keskel ei aitagi petuskeemid,
vaid Jumala palge otsimine.
Tagasiminemine Tema juurde, Tema tarkuse otsimine,
Tema ligiolu otsimine ja Tema enese otsimine.
Jeesus on tee.
Taaniel sattus olukorda, kus ustavust katsuti läbi.
Kas oled ustav Jumalale?
Ma tahan sind julgustada -
igas olukorras tasub alati olla ustav Jumalale
ja hoida Temast kinni kõikides olukordades,
olgu olukord kuitahes väljakutseterohke.
Üks minu tuttav sattus sellisesse olukorda,
et tema firma juht, palus tal osaleda pettuses,
et firma äri edeneks paremini, ja ta keeldus seda tegemast.
Ta oli ustav Jumalale ning ta vallandati firmast.
Ta oli siiski otsustanud jääda kitsikuse ees Jumalale ustavaks.
Jumal õnnistas teda ja ta sai veel parema töökoha.
Jumalale ustav olemine tasub end alati ära.
Taanieli raamat 6:5 on täna viimane kirjakoht.
"Siis need ametikandjad ja asehaldurid otsisid ettekäänet,
et leida Taanielile kuningriigivastast süüd;
aga nad ei suutnud leida ühtegi ettekäänet ega midagi halba,
sellepärast et ta oli ustav
ja mingit hooletust ega halba tema kohta ei leidunud."
See olgu meile väljakutseks.
Palvetame.
Tänu, Taevaisa, et Sa teed meis kõigis tööd.
Tänu, Issand, et Sa aitad
meid kõiki võtma vastutust ka väikestes argipäevaasjades.
Sa aitad kõiki, kes on väsinud.
Tänu, Issand, et näitad kõikidele, millest me peaksime alustama.
Millest me peame peale hakkama ja kuhu edasi liikuma.
Tänu, Issand, et kui teeme ustavalt neid samme,
olgu need siis suuremad või väiksemad sammud,
siis Su ustavus on meie kohal ja Su arm on meie kohal
ning Sa aitad meid edasi.
Tänu, Issand, et kui oleme ustavad piskus,
siis sa annad meile rohkem.
Kui oleme ustavad selles, siis saame kogu aeg minna edasi.
Tänu, et kui kõige selle keskel, kui me teeme vahel ka vigu,
on Sinu arm suurem ja Sa tõstad ning julgustad.
Igaühte meist, kes me vahel komistame ja kukume.
Tänu, Isa, et Su õnnistus on meie kohal.
Tänu, et samamoodi, nagu Joosepi ja Taanieli eludes,
isegi kui oleme raskuste keskel ja isegi kui meid ähvardatakse,
tänu, et Sa kinnitad ja julgustad meid püsima ustavatena.
Tänu, Isa, et Sa tasud sellele, kes on ustav.
Õnnista, Issand, meid kõiki oma armu ja väega.
Jeesuse nimel, aamen.
Issand on nii hea.
Ma sageli palves tänan TV7 eest.
Selle eest, et on telekanal, mis jõuab inimesteni,
kelleni võibolla muidu kuidagi ei jõutaks.
Saame sageli tagasisidet neilt, kes ei jaksa isegi minna kogudusse.
Õnneks on neil TV7.
Kui soovid täna toetada seda tõeliselt head tööd,
mida TV7 teeb, võid lihtsalt helistada
annetustelefonile 9001777 Kõne maksab Eestis 7 eurot.
Lisainfot annetamise kohta leiad aadressilt www.tv7.ee
Ole õnnistatud, kui toetad TV7 tööd!
Kui soovid teada meie tööst rohkem, võid külastada meie kodulehekülge:
www.kristillinenkoulu.org
Sealt saad tellida minu raamatuid ja meie kooli ajalehte.
Saad paremini teada, kuidas meie koolil läheb.
Kui sul on kooliealisi lapsi või tuttavaid, kellel on lapsed,
siis saad neilegi infot edastada. Meil on suurepärane kool.
Ole õnnistatud, Jeesuse nimel. Aamen.
TV7 annetustelefon 900 1777 (kõne hind 7 eurot)
www.tv7.ee
Tõlge: Meeli Martin